खटास आने का सवाल कहां उठता है? कोई नाजायज मांग तो है नहीं।हम लोग अगर आपको समर्थन दे रहे हैं तो यह हमारा अधिकार बनता है कि हम अपने हितों की बात बिल्कुल करें।…. देखिए पिछले कई सालों से गुजरात के पास बस दो ही विकल्प रहे हैैं। कांग्रेस और बीजेपी। 1995 से लगातार बीजेपी का ही इस राज्य में कब्ज़ा रहा है, उससे पहले कांग्रेस थी। गुजरात के लोग विचारशील हैं। बीजेपी को यहां 20 साल से ज़्यादा हो गए। हम लोगों ने पार्टी पर विश्वास रखा। तभी आज राज्य का मुख्यमंत्री प्रधानमंत्री बन गया है। गुजरात के उद्योगपतियों ने पैसा देकर आज प्रधानमंत्री की कुर्सी पर पहुंचा दिया है लेकिन प्रधानमंत्री ने हमें नहीं देखा, हमारे पास दूसरा विकल्प कांग्रेस ही है। बाकि आम आदमी पार्टी, एनसीपी अभी डेवलेप हो रही है। उन्हें वक्त लगेगा, हमारे पास विकल्प नहीं है…..। लेकिन आज युवाओं की सोच में बड़ा बदलाव आया है।